ai4bharat/Pralekha huggingface dataset:
প্রধানমন্ত্রীরদপ্তর
ওনাম উপলক্ষে সকলকে শুভেচ্ছা প্রধানমন্ত্রীর
নয়াদিল্লি, ২৯ অগাস্ট, ২০২৩
প্রধানমন্ত্রী শ্রী নরেন্দ্র মোদী ওনাম উপলক্ষে সকলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “সকলকে ওনামের শুভেচ্ছা! আপনাদের সকলের জীবন সুস্বাস্থ্য, আনন্দ ও সমৃদ্ধিতে ভরে উঠুক। বিগত বেশ কয়েক বছর ধরে ওনাম আন্তর্জাতিক উৎসব হয়ে উঠেছে। কেরলের সমৃদ্ধ সংস্কৃতির পরিচায়ক এই উৎসব”।
“ഏവർക്കും ഓണാശംസകൾ! നിങ്ങളുടെ ജീവിതത്തിൽ നല്ല ആരോഗ്യം, സമാനതകളില്ലാത്ത സന്തോഷം, അപാരമായ സമൃദ്ധി എന്നിവ വർഷിക്കട്ടെ. കഴിഞ്ഞ കുറേ വർഷങ്ങളായി ഓണം ഒരു ആഗോള ഉത്സവമായി മാറി, അത് കേരളത്തിന്റെ ഊർജ്ജസ്വലമായ സംസ്കാരത്തെ മനോഹരമായി പ്രദർശിപ്പിക്കുന്നു.”
AC/PM/SB
(
প্রধানমন্ত্রীরদপ্তর
বাঙলা চলচ্চিত্রের কিংবদন্তী অভিনেতা সৌমিত্র চট্টোপাধ্যায়ের প্রয়াণে প্রধানমন্ত্রীর শোকজ্ঞাপন
নতুনদিল্লি, ১৫ই নভেম্বর, ২০২০
প্রধানমন্ত্রী শ্রী নরেন্দ্র মোদী বাঙলা চলচ্চিত্রের কিংবদন্তী অভিনেতা সৌমিত্র চট্টোপাধ্যায়ের প্রয়াণে শোকব্যক্ত করেছেন।
এক ট্যুইট বার্তায় প্রধানমন্ত্রী বলেছেন, “শ্রী সৌমিত্র চট্টোপাধায়ের মৃত্যুতে চলচ্চিত্র জগত, পশ্চিমবঙ্গ সহ ভারতের সাংস্কৃতিক পরিমন্ডলের এক অপূরণীয় ক্ষতি হল। তাঁর কাজের মধ্যে বাঙালির চেতনা, ভাবাবেগ ও নৈতিকতার প্রতিফলন পাওয়া যায়। তাঁর প্রয়াণে আমি শোকাহত। শ্রী চট্টোপাধ্যায়ের পরিবার ও অনুরাগীদের সমবেদনা জানাই। ওঁ শান্তি ।“
জাহাজচলাচলমন্ত্রক
হংকং আন্তর্জাতিক কনভেনশন ২০০৯এ ভারত যোগদান করায় আন্তর্জাতিক সামুদ্রিক সংগঠনের প্রশংসা
জাহাজ পুণর্ব্যবহারযোগ্য প্রক্রিয়ার বিশ্বের শ্রেষ্ঠ নীতি ও মান মেনে চলার ক্ষেত্রে ভারত দায়বদ্ধঃ শ্রী মনসুখ মান্ডভিয়া
নতুনদিল্লি, ২৯ নভেম্বর, ২০১৯
লন্ডনে অনুষ্ঠিত আন্তর্জাতিক সামুদ্রিক সংগঠন -র ৩১তম অধিবেশনে হংকং আন্তর্জাতিক কনভেনশন ২০০৯-এ যোগদান সংক্রান্ত ভারতের সিদ্ধান্তকে প্রশংসা করা হয়েছে। আইএমও-র মহাসচিব এই মর্মে লন্ডনে ভারতীয় হাই কমিশনকে সরকারিভাবে একটি অভিনন্দন বার্তা পাঠিয়েছেন।
হংকং কনভেনশন ২০০৯ এখনো কার্যকর হয়নি, তবে ভারতের এতে অন্তর্ভুক্ত হবার ফলে এই কনভেনশনের তিনটি শর্তর প্রথমটি পূরণ হল।
জাহাজ চলাচল দপ্তরের স্বাধীন দায়িত্বপ্রাপ্ত এবং রাসায়নিক ও সার প্রতিমন্ত্রী শ্রী মনসুখ মান্ডভিয়া বলেন,” আইএমও-র এই প্রশংসার মাধ্যমে জাহাজ পুণর্ব্যবহারের প্রক্রিয়ার আন্তর্জাতিক মান বজায় রাখার ক্ষেত্রে ভারতের দায়বদ্ধতা প্রমাণিত হল। আমরা বিশ্বের শ্রেষ্ঠ পদ্ধতির প্রতি অঙ্গীকারবদ্ধ এবং জাহাজ পুণর্ব্যবহারযোগ্য শিল্পে আদর্শ হতে চাই।“
সাম্প্রতি অর্থনৈতিক বিষয়ক ক্যাবিনেট কমিটি জাহাজ পুণর্ব্যবহারযোগ্য করার উদ্দেশ্যে হংকং আন্তর্জাতিক কনভেনশনে ভারতের যোগদানের প্রস্তাব অনুমোদন করে। এর ফলে দেশে জাহাজ পুণর্ব্যবহারযোগ্য শিল্পের প্রসার হবে।
আইএমও, ২০০৯ সালে নিরাপদ ও পরিবেশবান্ধব উপায়ে জাহাজ পুণর্ব্যবহারযোগ্য প্রক্রিয়ার উদ্দেশ্যে হংকং আন্তর্জাতিক কনভেনশন গ্রহণ করে। এর লক্ষ্য হল, কোন জাহাজের কর্মক্ষমতা শেষ হলে সেটিকে পুণর্ব্যবহারযোগ্য করে তোলার সময় জনস্বাস্থ্য, নিরাপত্তা ও পরিবেশের জন্য তা যেন ঝুঁকিপূর্ণ না হয় সেটি নিশ্চিত করা।
CG/CB
(Visitor Counter : 81
আদিবাসীবিষয়কমন্ত্রক
আদিবাসী কল্যাণে জাতীয় নীতি
নয়াদিল্লি, ১৬ জুলাই, ২০১৯
আদিবাসী বিষয়ক মন্ত্রক ২০০৬ – এ আদিবাসী কল্যাণে জাতীয় নীতি খসড়া প্রস্তুত করে। তবে, এই খসড়া কয়েকটি আইনগত কারণ ও নীতি পরিবর্তনের কারণে বাতিল হয়ে যায়। এর ফলে, ঐ খসড়া নীতি পুনরায় সংশোধনের প্রয়োজনীয়তা দেখা দেয়। তপশিলি উপজাতি মানুষের আর্থ-সামাজিক অবস্থা নিয়ে একটি প্রতিবেদনপত্র তৈরি করার জন্য ২০১৩’র ১৪ই আগস্ট উচ্চ স্তরীয় কমিটি গঠন করা হয়। কমিটিকে উপজাতি মানুষের কল্যাণার্থে পরামর্শ প্রদানের জন্যও বলা হয়। কমিটি ২০১৪’র ২৯শে মে তাদের প্রতিবেদন জমা দেয়। এই প্রতিবেদনে ১০৮টি প্রস্তাব ছিল। কমিটির প্রস্তাবনাগুলি কেন্দ্রীয় সরকার ও রাজ্য সরকারগুলির কাছে তাদের মতামত ও পরামর্শ জানার জন্য পাঠিয়ে দেওয়া হয়। তবে, এখনও কোনও পক্ষ থেকেই মতামত এসে পৌঁছয়নি। উচ্চ স্তরীয় কমিটির প্রস্তাবগুলি এখন সরকারের বিবেচনাধীন থাকায় নির্দিষ্ট করে সময়সীমা জানানো সম্ভব নয়। লোকসভায় সোমবার এক লিখিত জবাবে এই তথা জানিয়েছেন কেন্দ্রীয় আদিবাসী বিষয়ক প্রতিমন্ত্রী শ্রীমতী রেণুকা সিং সারুকা।
CG/BD/SB
(Visitor Counter : 199
তথ্যওসম্প্রচারমন্ত্রক
কর্ণেল রাজ্যবর্ধন রাঠোর অ্যামাজন অ্যালেক্সা স্পিকারে আকাশবাণীর অনুষ্ঠান সম্প্রচার পরিষেবার সূচনা করলেন এই পরিষেবার ফলে প্রবাসী ভারতীয়রাও উপকৃত হবেন : কর্ণেল রাঠোর
নয়াদিল্লি, ২৮ সেপ্টেম্বর, ২০১৮
কেন্দ্রীয় তথ্য ও সম্প্রচার তথা ক্রীড়া প্রতিমন্ত্রী কর্ণেল রাজ্যবর্ধন রাঠোর শুক্রবার নতুন দিল্লীতে এক অনুষ্ঠানে অ্যামাজন অ্যালেক্সা স্পিকারে আকাশবাণীর অনুষ্ঠান সম্প্রচার পরিষেবার সূচনা করেছেন। অনুষ্ঠানে প্রসার ভারতীর চেয়ারম্যান শ্রী এ সূর্যপ্রকাশ, সিইও ডঃ শশী শেখর ভেমপাতি সহ মন্ত্রকের উচ্চপদস্হ আধিকারিকরা উপস্হিত ছিলেন।
এই পরিষেবার সূচনা করে কর্ণেল রাঠোর বলেন, অ্যামাজন অ্যালেক্সা-র মতো পরিষেবা মানুষের জীবনকে অনকে সহজ করে তুলেছে। অ্যামাজন অ্যালেক্সা প্ল্যাটফর্মে আকাশবাণীর অনুষ্ঠান সম্প্রচার শ্রোতাদের সঙ্গে যোগাযোগের ক্ষেত্রে পুরানো ও নতুন পদ্ধতির মধ্যে এক সামঞ্জস্য নিয়ে আসবে। তিনি আরও বলেন, এই উদ্যোগের ফলে প্রবাসী ভারতীয়রাও উপকৃত হবেন। এখন থেকে বিশ্বের যে কোনও প্রান্তে যে কেউ আকাশবাণীর অনুষ্ঠান শুনতে পারবেন।
প্রসার ভারতীর চেয়ারম্যান শ্রী এ সূর্যপ্রকাশ বলেন, আকাশবাণীর সংগ্রহে থাকা বহু পুরানো অনুষ্ঠানও অদূর ভবিষ্যতে অ্যালেক্সা প্ল্যাটফর্মে শুনতে পাওয়া যাবে। অ্যামাজন অ্যালেক্সা-র প্রিন্সিপ্যাল টেক বিজনেস ডেভলপমেন্ট আধিকারিক শ্রী রাজীব সওয়ানে বলেন, বৈদ্যুতিক সাজ-সরঞ্জামের মাধ্যমে কন্ঠস্বর যোগাযোগের ভবিষ্যৎ হয়ে উঠেছে। সারা বিশ্ব জুড়ে ৩৯ কোটি মানুষ কন্ঠস্বর ভিত্তিক যোগাযোগ ব্যবস্হার সাহায্য নিচ্ছেন। আগামী তিন বছরে এ ধরনের যোগাযোগ ব্যবস্হার সাহায্য নেওয়া মানুষের সংখ্যা প্রায় তিন গুন বেড়ে ১৮৩ কোটিতে পোঁছাবে বলে অভিমত প্রকাশ করেন।
CG/BD/NS/…
(Visitor Counter : 139
ভূ-বিজ্ঞানমন্ত্রক
বলয়াকার সূর্যগ্রহণ ২১শে জুন রবিবার; গ্রহণের বলয়াকার দৃশ্য ভারত থেকে দেখা যাবে
নয়াদিল্লি, ১৬ জুন, ২০২০
বলয়াকার সূর্যগ্রহণ আগামী ২১শে জুন। ভারত থেকে এই সূর্যগ্রহণের বলয়াকার দৃশ্য উত্তরের কয়েকটি রাজ্যের সীমিত কিছু এলাকায় সকালের দিকে দেখা যাবে। আংশিক গ্রহণের দৃশ্য দেশের বাকি অংশ থেকেও দেখা যাবে। বলয়াকার গ্রহণের দৃশ্য দেরাদুণ, কুরুক্ষেত্র, যোশীমঠ, সিরসা, সুরতগড় প্রভৃতি এলাকা থেকে দেখা যাবে। ভারতে এই সূর্যগ্রহণের বলয়াকার দৃশ্য প্রায় ৯৮.৬ শতাংশ প্রত্যক্ষ করা যাবে। কলকাতা থেকেও বলয়াকার অংশের ৬৬ শতাংশ দেখা যাবে। ভারতীয় সময় সকাল ৯টা ১৬ মিনিটে গ্রহণ শুরু হবে। বলয়াকার গ্রহণ প্রক্রিয়া শুরু হবে ১০টা ১৯ মিনিটে এবং শেষ হবে দুপুর ২টো বেজে ২ মিনিটে। গ্রহণের আংশিক পর্বের সমাপ্তি ঘটবে বেলা ৩টে ৪ মিনিটে।
গ্রহণের সম্পূর্ণ বলয়াকার অংশ কঙ্গ, সুদান, ইথিওপিয়া, ইয়ামেন, সৌদি আরব, ওমান, ভারতের উত্তরাংশ ও চীনের ওপর দিয়ে অতিবাহিত হবে।
নতুন অমাবস্যার দিন যখন চাঁদ পৃথিবী ও সূর্যের মাঝখানে এসে পড়ে এবং যখন সূর্য, চাঁদ ও পৃথিবী সরাসরি এক লাইনে উপস্থিত হয়, তখন সূর্যগ্রহণ ঘটে। বলয়াকার সূর্যগ্রহণ তখনই হয়, যখন চাঁদের একটি বড় অংশই ঠিক সূর্যের ওপর এসে পড়ে। এর ফলে, চাঁদের চারপাশে সূর্যরশ্মী একটি বলয়াকার দৃশ্য তৈরি হয়।
সূর্যগ্রহণ খালি চোখে দেখা সম্ভব নয়। অল্প সময়ের জন্যও এই গ্রহণ খালি চোখে দেখা উচিৎ নয়। এর ফলে, দৃষ্টি শক্তি চিরতরে লোপ পেতে পারে। গ্রহণ প্রত্যক্ষ করার নিরাপদ পদ্ধতি হ’ল অ্যালুমিনিয়ামের তৈরি স্বচ্ছ মাইলার বা আবরণ, ব্ল্যাক পলিমার, ওয়েলডিং গ্লাস প্রভৃতি। দূরবীক্ষণ যন্ত্রের মাধ্যমেও গ্রহণ দেখা যেতে পারে।
উল্লেখ করা যেতে পারে, আগামী ২১শে জুন বলয়াকার সূর্যগ্রহণ পশ্চিমবঙ্গের কোচবিহার ও দার্জিলিং থেকে দেখা যাবে। দার্জিলিং – এর সকাল ১০টা ৪৭ মিনিট নাগাদ এবং কোচবিহারে সকাল ১০টা ৫০ মিনিট নাগাদ গ্রহণ দৃশ্যমান হবে। এছাড়াও, কলকাতা থেকে আংশিক গ্রহণ সকাল ১০টা ৪৬ মিনিট থেকে প্রত্যক্ষ করা যাবে।
(CG/BD/SB
আবাসনএবংশহরাঞ্চলেরদারিদ্র্যদূরীকরণমন্ত্রক
কোভিড -১৯ জনিত পরিস্থিতি মোকাবিলার জন্য বিশাখাপত্তনম স্মার্ট সিটি অপারেশনস সেন্টার চব্বিশ ঘন্টা কাজ করে চলেছে
অপারেশনস সেন্টার ট্র্যাকিং, মনিটরিং এবং সচেতনতা বৃদ্ধির কাজ করছে
নতুন দিল্লি, ১ মে, ২০২০
বিশাখাপত্তনমের স্মার্ট সিটি অপারেশনস সেন্টার কোভিড-১৯ জনিত পরিস্থিতি মোকাবিলায় তিন শিফটে ২৪x ৭ কাজ করছে। এখানে যে কাজগুলি করা হচ্ছে তা হলঃ
• শহরের ৯০ টি জায়গায় লাগানো পাবলিক অ্যানাউন্সমেন্ট সিস্টেমগুলির মাধ্যমে সতর্কতা ব্যবস্থা এবং কোভিড-১৯ সম্পর্কিত তথ্য ঘোষণা।
• শহর জুড়ে ১০ টি মূল স্থানে লাগানো ডিজিটাল সাইনবোর্ডগুলির  মাধ্যমে কোভিড -১৯ সংক্রান্ত তথ্য প্রচার করা।
• কোভিড হেল্পডেস্ক / যোগাযোগ কেন্দ্রে মূখ্য স্বাস্থ্য আধিকারিক  এবং জেলাস্বাস্থ্য আধিকারিক -এর সাথে সমন্বয়সাধন করে দৈনন্দিন ভিত্তিতে বিদেশ থেকে ফিরে আসা নাগরিকদের সনাক্তকরন এবং পর্যবেক্ষণ করা। হেল্পডেস্ক / যোগাযোগ কেন্দ্রটি ২৪x৭ জনস্বাস্থ্য, শহর ও জেলা পর্যায়ের কর্মকর্তাদের সঙ্গে সমন্বয় সাধন করে চলেছে।
• জরুরি ফোনের জবাব দেওয়ার জন্য সিওসিতে একটি টোল ফ্রি নম্বরের ব্যবস্থা করা হয়েছে।
• বিদেশ থেকে আগত প্রত্যেকের চিহ্নিতকরণের জন্য একটি মোবাইল অ্যাপ্লিকেশন তৈরি করা হয়েছে। মোবাইল অ্যাপ্লিকেশনটির মাধ্যমে প্রাপ্ত তথ্যের উপর ভিত্তি করে, ক্লাস্টার ম্যাপিং এবং হাই রিস্ক কালার কোডিং মানচিত্রটিকে ডিজিটাল করা হয়েছে এবং একটি নির্দিষ্ট ব্যবস্থায় ক্লাস্টারগুলি গঠন অর্থাৎ ০-১৪, ১৫-২৮ এবং ২৮ দিনের বেশী এরকম কয়েকটি বিভাগে ভাগ করে নজরদারি ব্যবস্থা চিহ্নিত করা হয়েছে, গুরুত্বপূর্ণ অঞ্চলগুলি পর্যবেক্ষণ করার জন্য শহরজুড়ে ৫০০ টি ক্যামেরা বসানো হয়েছে। জেলা প্রশাসনের উপরোক্ত বিশ্লেষণের ভিত্তিতে সিওসিতে জিওএস ব্যবহার করে র্যানডম নমুনাও সংগ্রহ করা হচ্ছে।
• কন্টেনমেন্ট ক্লাস্টারে পজিটিভ অঞ্চলগুলি চিহ্নিত করার জন্য এএনএম / আশা / স্বেচ্ছাসেবকদের সুবিধার্থে একটি মোবাইল অ্যাপ্লিকেশন তৈরি করা হয়েছে।
• বিশাখাপত্তনমে ২০ টি র্যাপিড রেসপন্স টিম  গঠন করা হয়েছে এবং এই দলগুলিকে ট্র্যাক করা্র জন্য সংশ্লিষ্ট অ্যাম্বুলেন্সে বসানো মোবাইল ট্যাব ব্যবহার করা হচ্ছে।
• একটি আরআরটি অ্যাপ্লিকেশন তৈরি করা হয়েছে যার মধ্যে সংশ্লিষ্ট দলের সমস্ত চিকিৎসকরা নির্দিষ্ট এলাকা থেকে সরাসরি কোভিড সন্দেহজনকদের বিবরণ আপলোড করছেন। বিষয়টি একইসঙ্গে সিওসি পর্যবেক্ষণ করছে।
• ৪ টি মোবাইল টিম কোভিড লক্ষণযুক্ত ব্যক্তিদের নমুনা সংগ্রহের জন্য গঠিত হয়েছে। দলগুলিকে মোবাইল ট্যাব ভিত্তিক ট্র্যাকিংয়ের মাধ্যমে সিওসি পর্যবেক্ষণ করছে। এছাড়া সংশ্লিষ্ট চিকিৎসকরা রিয়েল টাইম ভিত্তিতে মোবাইল অ্যাপ্লিকেশনের মাধ্যমে নাগরিকদের সম্পর্কে বিশদ তথ্য জমা দিচ্ছেন।
• স্বেচ্ছাসেবকদের করা ডোর টু ডোর সমীক্ষা নিয়মিতভাবে পর্যবেক্ষণ করা হচ্ছে।
• কন্টেনমেন্ট অঞ্চলে ব্লিচিং এবং অন্যান্য পরিচ্ছন্নতার কাজ পর্যবেক্ষনের জন্য একটি মোবাইল অ্যাপ্লিকেশন তৈরি করা হচ্ছে।
• নিত্যপ্রয়োজনীয় এবং মুদি বিক্রেতার বিবরণ সোশ্যাল মিডিয়ায় দেওয়া হয়েছে। এই সংক্রান্ত যে কোন রকম সমস্যার জন্য হেল্পডেস্ক নম্বরগুলি হল ০৮৯১-২৮৬৯১০৬, ২৮৬৯১১০।
টুইটার / ফেসবুকের মতো সোশ্যাল মিডিয়া প্ল্যাটফর্মের মাধ্যমে সতর্ক বার্তা / তথ্য প্রকাশ করা হচ্ছে।
(CG/TG
প্রধানমন্ত্রীরদপ্তর
কর্ণাটক রাজ্যোৎসব উপলক্ষে রাজ্যবাসীকে শুভেচ্ছা প্রধানমন্ত্রীর
নয়াদিল্লি, ০১ নভেম্বর, ২০২১
প্রধানমন্ত্রী শ্রী নরেন্দ্র মোদী কর্ণাটক রাজ্যোৎসব উপলক্ষে সমস্ত রাজ্যবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “কর্ণাটক রাজ্যোৎসবের বিশেষ এই মুহূর্তে আমার শুভেচ্ছা। সৃজনশীলতার প্রতি রাজ্যবাসীর আগ্রহের দরুণ এই রাজ্যটি এক অভিন্ন ছাপ রেখেছে। গবেষণা ও শিল্পোদ্যোগের দিক থেকেও কর্ণাটক অগ্রভাগে রয়েছে। আগামী দিনে এই রাজ্যটি সাফল্যের নতুন উচ্চতায় পৌঁছাক – এই কামনা করি”।
CG/BD/SB
(
প্রধানমন্ত্রীরদপ্তর
টেবল টেনিস চ্যাম্পিয়ন বিশ্ব দীনদয়ালনের প্রয়াণে প্রধানমন্ত্রী শোক প্রকাশ করেছেন
নতুন দিল্লি, ১৮ এপ্রিল, ২০২২
প্রধানমন্ত্রী শ্রী নরেন্দ্র মোদী টেবল টেনিস চ্যাম্পিয়ন বিশ্ব দীনদয়ালনের প্রয়াণে গভীর শোক প্রকাশ করেছেন। শ্রী মোদী বলেছেন, বিশ্ব দীনদয়ালন সতীর্থ খেলোয়াড়দের প্রশংসালাভ করেছিলেন এবং তিনি একাধিক প্রতিযোগিতায় তাঁর শ্রেষ্ঠত্ব প্রমাণ করেছিলেন।
এক ট্যুইটে প্রধানমন্ত্রী জানিয়েছেন;
“টেবল টেনিস চ্যাম্পিয়ন বিশ্ব দীনদয়ালনের মৃত্যু মর্মান্তিক ও দুঃখজনক। তিনি সতীর্থ খেলোয়াড়দের প্রশংসালাভ করেছিলেন এবং একাধিক প্রতিযোগিতায় তাঁর শ্রেষ্ঠত্ব প্রমাণ করেছিলেন। এই শোকের সময় তাঁর পরিবার ও বন্ধুদের প্রতি আমার সমবেদনা। ওম শান্তি।”
CG/SS/SKD/
(
রেলমন্ত্রক
ভারতীয় রেলের ৮ রকমের পদের বেসরকারি সংস্থার মাধ্যমে কথিত নিয়োগ সংক্রান্ত সংবাদপত্রের বিজ্ঞাপনের বিষয়ে স্পষ্টীকরণ
নতুন দিল্লি, ৯ই অগষ্ট, ২০২০
রেল মন্ত্রক, একটি বিখ্যাত সংবাদপত্রে ৮ই আগষ্ট নিয়োগ সংক্রান্ত বিজ্ঞাপন দেখেছে। অ্যাভেস্ট্রান ইনফোটেক নামে একটি সংস্থা জানিয়েছে, তারা ভারতীয় রেলের ৮ রকমের পদের ১১ বছরের চুক্তিভিত্তিক নিয়োগে দরখাস্ত চাইছে। http://www.avestran.in/ এই ওয়েবসাইটের মাধ্যমে আবেদন করতে হবে। মোট ৫২৮৫ জনকে নিয়োগ করা হবে। এর জন্য ৭৫০ টাকা অনলাইনের মাধ্যমে ১০ই সেপ্টেম্বরের মধ্যে পাঠাতে হবে। ঐ বিজ্ঞাপনে জানানো হয়েছে, ভারতীয় রেল এই পদগুলিকে আউটসোর্সিং করছে।
এই প্রসঙ্গে উল্লেখযোগ্য যে, ভারতীয় রেলের নিয়োগ সংক্রান্ত বিজ্ঞাপন একমাত্র রেলই দেয়। কোনো বেসরকারী সংস্থাকে এই দায়িত্ব দেওয়া হয় না। উল্লেখিত বিজ্ঞাপনটি অবৈধ।
এই প্রসঙ্গে আরো বলা যায় যে, ভারতীয় রেল, ২১টি রেলওয়ে রিক্রুটমেন্ট বোর্ড এবং ১৬টি রেলওয়ে রিক্রুটমেন্ট সেলের মাধ্যমে বর্তমানে গ্রুপ সি এবং গ্রুপ ডি পদে লোক নেওয়ার কাজ করছে। রেলে লোক নেওয়ার আগে কেন্দ্রীয় স্তরে কর্মসংস্থান সংক্রান্ত বিজ্ঞাপন দেওয়া হয়। সারা দেশের থেকে যোগ্য প্রার্থীদের আবেদন করতে বলা হয়। কেন্দ্রীয় স্তরে কর্মসংস্থান সংক্রান্ত বিজ্ঞপ্তিটি এপ্লয়মেন্ট নিউজ / রোজগার সমাচারেই প্রকাশিত হয়। এবিষয়ে জাতীয় এবং আঞ্চলিক সংবাদপত্রগুলিতে শুধুমাত্র ঐ বিজ্ঞপ্তির বিষয়ে তথ্য জানানো হয়। এছাড়াও রেলওয়ে রিক্রুটমেন্ট বোর্ড এবং রেলওয়ে রিক্রুটমেন্ট সেলের সরকারী ওয়েবসাইটেও কর্মসংস্থানের বিজ্ঞাপন দেওয়া হয়।
ভারতীয় রেল, নিয়োগ সংক্রান্ত বিষয়ে কোনো বেসরকারী সংস্থাকে দায়িত্ব দেয়নি। রেল, ওই বিজ্ঞাপনটির বিষয়ে তদন্ত শুরু করেছে। উল্লেখিত সংস্থাটির বিরুদ্ধে আইন অনুযায়ী কঠোর ব্যবস্থা নেওয়া হবে।
(CG/CB/SFS
শিল্পওবাণিজ্যমন্ত্রক
আরও দৃঢ় ও অংশীদারিত্ব গড়ে তুলতে ভারত এবং সুইডেনের একসঙ্গে কাজ করা উচিত বলে জানিয়েছেন শ্রী পীযুষ গোয়েল
নয়াদিল্লী, ১১ ডিসেম্বর, ২০২০
কেন্দ্রীয় বাণিজ্য ও শিল্পমন্ত্রী শ্রী পীযুষ গোয়েল আজ বলেছেন, আরও বেশি স্থিতিশীল, দৃঢ় ও শক্তিশালী অংশীদারিত্ব গড়ে তুলতে ভারত এবং সুইডেনের একসঙ্গে কাজ করা উচিত। ভারত-সুইডেন কৌশলগত বাণিজ্য অংশীদারিত্বের সিইও ফোরামের ভাষণে তিনি বলেন, ২০২০ সাল একটি প্রতিবন্ধকতার বছর। তবে এই প্রতিবন্ধকতাকে কাজে লাগিয়ে সঙ্কটকে সুযোগে রূপান্তরিত করার আহ্বান জানান তিনি।
শ্রী গোয়েল বলেন, ‘আমরা চাই সুইডেন ভারতীয় অর্থনীতির সম্প্রসারণে অংশীদার হয়ে উঠুক, যাতে আধুনিক একবিংশ শতাব্দীর বিশ্বে ভারত উচ্চস্তরীয় সমৃদ্ধি এবং পরিকল্পনায় অংশীদার হয়ে উঠতে পারি। আমি নিশ্চিত যে সিইও ফোরাম এবং সুইডেন-ভারত কৌশলগত অংশীদারিত্ব প্রতিটি ক্ষেত্রে এই বন্ধুত্বকে প্রসারিত করতে সাহায্য করবে ও ভারতের নিজস্ব ক্রমবর্ধমান অর্থনীতির একটি গুরুত্বপূর্ণ অংশীদার হয়ে উঠবে সুইডেন।’
কেন্দ্রীয় মন্ত্রী বলেন, ভারতে ১.৩৫ বিলিয়ন জনসংখ্যা রয়েছে। ভারতে বিশ্বের বৃহত্তম ব্যবসায়িক সুযোগ রয়েছে। তিনি বলেন, এদেশে একটি ক্রমবর্ধমান মধ্যবিত্ত শ্রেণী রয়েছে, যারা জীবনের মানোন্নয়ন ঘটানোর জন্য উচ্চাকাঙ্খী। শ্রী গোয়েল জানান সুইডিশ সংস্থাগুলি ভারতে কাজ করতে এবং আরও ভালো সুযোগ অন্বেষণের জন্য আগ্রহী । তিনি দৃঢ় প্রত্যয় ব্যক্ত করে জানান প্রযুক্তি ক্ষেত্রে ভারতের চাহিদা পূরণে বিশেষ নজর দেওয়া হয়েছে এবং সুইডেন উদ্ভাবন ও সমৃদ্ধির জন্য আমাদের স্বভাবসিদ্ধ অংশীদারিত্বে একটি গুরুত্বপূর্ণ ভূমিকা পালন করবে। আত্মনির্ভর ভারত প্রসঙ্গে শ্রী গোয়েল জানান, এর আওতায় উচ্চ প্রযুক্তির পণ্য, দক্ষতা বৃদ্ধি, স্বাস্থ্য ও শিক্ষা ক্ষেত্রে গুণমান বৃদ্ধি, সাধারণ মানুষকে আরও বেশি প্রযুক্তি নির্ভর করে তোলার ওপর উৎসাহদানের ওপর জোর দেওয়া হচ্ছে। একইসঙ্গে উৎপাদন সামগ্রী নির্মাণে দেশীয় ও আন্তর্জাতিক কোম্পানীগুলির প্রয়াস বৃদ্ধির ওপর জোর দেওয়া হয়েছে। এতে দেশের মানুষের আয় বৃদ্ধিতে সাহায্য করবে, অর্থনীতির বিকাশ ঘটবে, বিনিয়োগের বাধা দূর হবে এবং অর্থনীতির বিকাশ ঘটবে। তিনি বলেন, সুইডেন আত্মনির্ভর ভারতের এক গুরুত্বপূর্ণ অংশীদার। কেন্দ্রীয় মন্ত্রী বলেন, বিশ্বের অন্যান্য অংশের সঙ্গে আমাদের আশা-আকাঙ্খা পূরণে সুইডিশ সংস্থাগুলি উল্লেখযোগ্য ভূমিকা পালন করবে। আত্মনির্ভর ভারতের ক্ষেত্রে সুইডেন এবং ভারত একে অপরের পরিপূরক। সুইডেন বিশ্বের উদ্ভাবন ক্ষেত্রে এবং প্রযুক্তির বিকাশে শীর্ষস্থানে রয়েছে। এই অংশীদারিত্বের মাধ্যমে ভারত লাভবান হবে বলেও তিনি জানান।
শ্রী গোয়েল বলেন, সুইডেন এবং ইউরোপীয় ইউনিয়নের জন্য দেশের দরজা আরও উন্মুক্ত করে দেওয়া হবে, যাতে সুইডেন এবং ইউরোপের বিভিন্ন দেশের সঙ্গে বাণিজ্যিক সম্পর্ক বৃদ্ধি পায়। তারজন্যই এই উদ্যোগ নেওয়া হয়েছে বলে তিনি জানান।
কেন্দ্রীয় মন্ত্রী বলেন, প্রধানমন্ত্রী ভারতে উৎপাদন ক্ষেত্রে আরও বেশি পরিমাণে প্রত্যক্ষ বিদেশী বিনিয়োগ নিয়ে আসার জন্য বিশেষ নজর দিয়েছেন। ভারতে সুইডিশ সংস্থাগুলির ভূমিকা প্রসারিত করার পাশাপাশি সুইডেনে ভারতীয় সংস্থাগুলি বিকাশ ও উন্নতিতে জোর দেওয়া হয়েছে বলেও মন্তব্য করেন তিনি। এক্ষেত্রে দুই দেশের কাছেই এক দুর্দান্ত সুযোগ রয়েছে বলে তিনি জানান। লক্ষ লক্ষ ছেলে ও মেয়েদের বিশেষ দক্ষতা অর্জনের মাধ্যমে চাকরি এবং কাজের সুযোগ প্রদানের জন্য সুইডিশ সংস্থাগুলি বিশেষ সাহায্য প্রদান করবে বলেও আশা প্রকাশ করেন তিনি।
বিজ্ঞানওপ্রযুক্তিমন্ত্রক
সংক্রামিত রেসপিরেটরি সিক্রেশনের নিরাপদ পরিচালনার জন্য এসসিটিআইএমএসটি-র বিজ্ঞানীরা এক অত্যন্ত কার্যকর অ্যাবসরবেন্ট পদ্ধতির নক্শা বানিয়েছে
নয়াদিল্লি, ০৯ এপ্রিল, ২০২০
কেন্দ্রীয় বিজ্ঞান ও প্রযুক্তি দপ্তরের অধীনস্বশাসিত প্রতিষ্ঠান শ্রী চিত্রা তিরুনাল ইন্সটিটিউট ফর মেডিকেল সায়েন্স অ্যান্ড টেকনোলজি হৃদযন্ত্র ও দেহের অন্যান্য অঙ্গ থেকে নিসৃত তরল শুষে নেওয়ার উপযোগী এক অত্যন্ত কার্যকর পদ্ধতি আবিষ্কার করেছে। এই পদ্ধতির সাহায্যে সংক্রামিত রেসপিরেটরি সিক্রেশনের নিরাপদ পদ্ধতি অবলম্বন সম্ভব হবে। বিশেষ এই যন্ত্রটির নাম দেওয়া হয়েছে চিত্রা অ্যাক্রিলোসর্ব সিক্রেশন সলিডিফিকেশন সিস্টেম। ঐ প্রতিষ্ঠানের দুই বিজ্ঞানী ডঃ মঞ্জু এস এবং ডঃ মনোজ কোমাথ এই পদ্ধতিটি আবিষ্কার করেছেন। প্রতিষ্ঠানের এই সাফল্য প্রসঙ্গে বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বলেছেন, বিভিন্ন ধরনের সংক্রমণজনিত অবস্থায় রোগীর কাছ থেকে সংক্রামিত সিক্রেশনের নিরাপদ বিনাশকরণ সবচেয়ে গুরুত্বপূর্ণ বিষয়। এদিক থেকে সদ্য আবিষ্কৃত এই পদ্ধতিটির গুরুত্বপূর্ণ ভূমিকা রয়েছে। কোয়ারেন্টাইনে থাকাকালীন এর ব্যবহার অত্যন্ত কার্যকর হয়ে উঠবে।
(CG/BD/SB
স্বাস্থ্যওপরিবারকল্যাণমন্ত্রক
ক্যান্সার চিকিৎসায় গবেষণা ও নতুন পদ্ধতি
নয়াদিল্লি, ১৩ মার্চ, ২০২০
কেন্দ্রীয় ভারতীয় চিকিৎসা-বিজ্ঞান গবেষণা পরিষদ -এর জাতীয় ক্যান্সার নিবন্ধীকরণ কর্মসূচির আওতায় ২০১৬ সালে ১৪,৫১,৪১৭ জনের শরীরে ক্যান্সার রোগের লক্ষণ পাওয়া গেছে। ২০১৭ এবং ২০১৮ সালে এই সংখ্যা যথাক্রমে ১৫,১৭,৪২৬ এবং ১৫,৮৬,৫৭১।
স্বাস্থ্য রাজ্যের এক্তিয়ারভুক্ত। তবে, কেন্দ্র এই ক্ষেত্রে রাজ্যকে সহায়তা করে। ক্যান্সার, ডায়বেটিস, হৃদরোগ সংক্রান্ত অসুখগুলি প্রতিরোধ ও নিয়ন্ত্রণের উদ্দেশ্যে জাতীয় কর্মসূচি  কর্মসূচি সরকার রূপায়িত করছে। এর উদ্দেশ্য হল, এ ধরনের অসংক্রামক অসুখ দ্রুত সনাক্ত করার জন্য জন সচেতনতা গড়ে তোলা এবং কারোর মধ্যে এই অসুখের লক্ষণ দেখা দিলে তাঁকে যথাযথ স্বাস্থ্য পরিষেবা দেওয়া। অসংক্রামক ব্যাধিগুলির মোকাবিলায় জেলাস্তরে ৬১৬টি এবং দেশের নানা প্রান্তে ৩,৮২৭টি স্বাস্থ্যকেন্দ্র গড়ে তোলা হয়েছে। এখান থেকে দরিদ্র এবং আর্থিকভাবে দুর্বল মানুষদের বিনামূল্যে অথবা আর্থিক ভর্তুকি দিয়ে চিকিৎসার ব্যবস্থা রয়েছে। দেশের ২১৫টি জেলায় ইতিমধ্যেই এই কর্মসূচি চালু হয়েছে। এর ফলে, আশাকর্মী সহ স্বাস্থ্যকর্মীরা এই কর্মসূচিটি রূপায়ণের দায়িত্বে রয়েছেন। আয়ুষ্মান ভারত প্রকল্পের আওতায় ডায়বেটিস সহ অসংক্রামক অসুখগুলি সনাক্তকরণের কাজ চলছে। ক্যান্সারের চিকিৎসা সরকারি হাসপাতালে আয়ুষ্মান ভারত - প্রধানমন্ত্রী জন আরোগ্য যোজনাতেও করা সম্ভব। এছাড়া, ২০৩টি হাসপাতাল এবং প্রতিষ্ঠানে দীনদয়াল কাউন্টার থেকে ‘অমৃত’ যোজনার আওতায় স্বল্প মূল্যের ওষুধ এবং প্রয়োজনীয় সামগ্রী পাওয়া যায়। ক্যান্সারে আক্রান্ত দারিদ্রসীমার নিচে থাকা মানুষদের রাষ্ট্রীয় আরোগ্য নিধি যোজনায় আর্থিক সাহায্য দেওয়া হয়।
কেরলের শ্রীচিত্র তিরুনাল ইনস্টিটিউট ফর মেডিকেল সায়েন্সেস অ্যান্ড টেকনলজি হলুদের থেকে কার্কুমিন নামে একটি উপাদান বের করেছে। এই উপাদানটি ক্যান্সার প্রতিরোধী। তবে, এটি নিয়ে আরও গবেষণা চলছে।
ক্যান্সারের চিকিৎসার জন্য কেন্দ্র ১৯টি রাজ্যে ক্যান্সার চিকিৎসা প্রতিষ্ঠান এবং ২০টি সহায়ক প্রতিষ্ঠান নির্মাণের অনুমতি দিয়েছে। অসমের গুয়াহাটি মেডিকেল কলেজ অ্যান্ড হসপিটাল, ঝাড়খণ্ডে রাঁচির রাজেন্দ্র ইনস্টিটিউট অফ মেডিকেল সায়েন্সেস, ত্রিপুরার আগরতলায় ক্যান্সার হসপিটালে এই কেন্দ্রগুলি গড়ে তোলা হচ্ছে। এছাড়া, পশ্চিমবঙ্গের বর্ধমান সরকারি মেডিকেল কলেজ, মুর্শিদাবাদের বহরমপুর মেডিকেল কলেজ ও হাসপাতাল এবং উত্তর ২৪ পরগনার সাগর দত্ত মেমোরিয়াল মেডিকেল কলেজ ও হাসপাতালে সহায়ক চিকিৎসা কেন্দ্র গড়ে তোলা হবে। এছাড়া, আণবিক শক্তি দপ্তর টাটা মেমোরিয়াল সেন্টারের সহযোগিতায় গত তিন বছরে দেশে পাঁচটি ক্যান্সার হাসপাতাল গড়ে তুলেছে। এছাড়াও, প্রধানমন্ত্রী স্বাস্থ্য সুরক্ষা যোজনার আওতায় বেশ কয়েকটি প্রতিষ্ঠানে উন্নত ক্যান্সার চিকিৎসার ব্যবস্থা করার পাশাপাশি, নতুন এইম্সগুলিতে অঙ্কলজি বিভাগের ওপর গুরুত্ব দেওয়া হয়েছে। এই লক্ষ্যে কলকাতার চিত্তরঞ্জন ন্যাশনাল ক্যান্সার ইনস্টিটিউটটিকেও শক্তিশালী করা হয়েছে।
লোকসভায় আজ এক লিখিত জবাবে এই তথ্য দেন স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
CG/CB/DM
(Visitor Counter : 319
রেলমন্ত্রক
ভারতীয় রেল চাহিদা অনুযায়ী ট্রেন চালানো বজায় রাখবে
নতুন দিল্লি, ০৯ এপ্রিল, ২০২১
ভারতীয় রেল চাহিদা অনুযায়ী ট্রেন পরিষেবা চালিয়ে যাবে । বর্তমানে ভারতীয় রেল প্রতিদিন গড়ে মোট ১ হাজার ৪০২টি স্পেশাল ট্রেন চালায় । শহরতলির ৫,৩৮১টি ট্রেন পরিষেবা এবং ৮৩০টি প্যাসেঞ্জার ট্রেন পরিষেবা চালু আছে । এছাড়া ২৮টি বিশেষ ট্রেন চালানো হচ্ছে নামি ট্রেনগুলির বদলে । যেগুলিতে যাত্রী বেশি হয় ।
এছাড়া অতিরিক্ত ট্রেন চালানো হচ্ছে ২০২১-এর এপ্রিল থেকে মে-র মধ্যে ভীড় হাল্কা করতে । মধ্য রেল ৫৮টি ট্রেন  এবং পশ্চিম রেল ৬০টি ট্রেন ট্রেন চালাচ্ছে । এই ট্রেনগুলির গন্তব্যস্থানগুলির খুব চাহিদা আছে । যেমন – গোরখপুর, পাটনা, দ্বারভাঙা, বারাণসী, গুয়াহাটী, বারাউনি, প্রয়াগরাজ, বোকারো, রাঁচি এবং লক্ষ্ণৌ ইত্যাদি ।
এটাও মনে রাখতে হবে যে পণ্য পরিবহনে ভারতীয় রেল ২০২০-২১ অর্থবছরে সবচেয়ে বেশি ১২৩২.৬৪ মিলিয়ন টন পণ্য পরিবহন করেছে । ২০২০-২১-এ পণ্য পরিবহন বাবদ ভারতীয় রেলের আয় হয়েছে ১,১৭,৩৮৬ কোটি টাকা । ২০১৯-২০-তে এর পরিমাণ ছিল ১,১৩,৮৯৭ কোটি টাকা । ভারতীয় রেল মালগাড়ির গতিও দ্বিগুণ করেছে । গত বছর যা ছিল ঘন্টায় ২৪ কিলোমিটার তা বেড়ে হয়েছে ঘন্টায় ৪৪ কিলোমিটার ।
এটা উল্লেখ করা জরুরি যে, ৪৫০টি কিষান রেল পরিষেবা চালানো হয়েছে ২০২০-র অগাস্ট থেকে । পরিবহন করা হয়েছে ১.৪৫ লক্ষ টন কৃষি পণ্য এবং পচনশীল দ্রব্য ।
CG/AP/RAB
(Visitor Counter : 211
সংস্কৃতিমন্ত্রক
সাহিত্য আকাদেমির মাধ্যমে বিদেশে ভারতীয় সাহিত্যের প্রচার ও প্রসার
নয়াদিল্লি, ২০ নভেম্বর, ২০১৯
কেন্দ্রীয় সংস্কৃতি মন্ত্রক বিভিন্ন দেশের সঙ্গে সাংস্কৃতিক আদান-প্রদান কর্মসূচির আওতায় স্বশাসিত সংস্থা সাহিত্য আকাদেমির মাধ্যমে বিদেশে ভারতীয় সাহিত্যের প্রচার ও প্রসারের কাজে যুক্ত রয়েছে। এই কর্মসূচির অঙ্গ হিসাবে ভারতীয় লেখকদের প্রতিনিধিদল স্পেন, ব্রিটেন, ব্রাজিল, থাইল্যান্ড, ইসরায়েল, মরিশাস, সংযুক্ত আরব আমীরশাহী এবং নেপাল সফর করেছে। এই দেশগুলিতে ভারতীয় লেখকরা সাহিত্য অনুষ্ঠান ও প্রদর্শনী-সহ সভাসমিতি এমনকি বই মেলাতেও অংশ নিয়েছেন।
সাহিত্য আকাদেমির পক্ষ থেকে একাধিক ভারতীয় ভাষায় রচিত বই বিদেশি ভাষায় অনুবাদ করা হয়েছে। বিভিন্ন প্রকাশক সংস্থা এই বইগুলি প্রকাশ করেছে। উল্লেখযোগ্য কয়েকটি বই হ’ল – নবারুণ ভট্টাচার্যের ‘হার্বার্ট’ জার্মান ভাষায়; কুশবন্ত সিং – এর ‘ট্রেন টু পাকিস্তান’ সুইস ভাষায় এবং বিশিষ্ট লেখক অম্বাই রচিত ‘কাট্টিল অরু মান’ বইটির ফরাসী ভাষায় অনুবাদ করা হয়েছে।
রাজ্যসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় সংস্কৃতি ও পর্যটন প্রতিমন্ত্রী শ্রী প্রহ্লাদ সিং প্যাটেল।
SSS/BD/SB
(Visitor Counter : 55
কর্পোরেটবিষয়সংক্রান্তমন্ত্রক
কর্পোরেট বিষয়ক মন্ত্রক, বিনিয়োগের আগে নিধি কোম্পানীগুলির বিষয়ে তথ্য যাচাইয়ের পরামর্শ দিয়েছে
নতুনদিল্লি, ২৫শে ফেব্রুয়ারী, ২০২১
যে সব সংস্থা ১৯৫৬ সালের কোম্পানী আইন অনুযায়ী নিধি কোম্পানীর মর্যাদা পেয়েছে এবং ২০১৪ সালের পয়লা এপ্রিলের পর নিধি কোম্পানী হিসেবে বিবেচিত হচ্ছে, সেই সমস্ত সংস্থাকে ২০১৩ সালের সংশোধিত কোম্পানী আইন এবং ২০১৪ সালের নিধি নিয়মাবলী অনুসারে তাদের সাম্প্রতিকতম তথ্যের সংযোজন করতে হবে। এনডিএইচ – ৪ নম্বর ফর্মের আবেদনগুলির পরীক্ষা নিরীক্ষার সময় সব নিয়ম মেনে চলতে হবে। কোনো সংস্থা এই নিয়ম না মানলে সেই সংস্থাকে নিধি সংস্থার মর্যাদা দেওয়া হবে না। বিনিয়োগকারীদের পরামর্শ দেওয়া হচ্ছে, এই সমস্ত সংস্থাকে তাদের কষ্টার্জিত অর্থ লগ্নি করার আগে সংস্থাগুলির বিষয়ে তারা যেন সব তথ্য যাচাই করে নেয়।
প্রধানমন্ত্রীরদপ্তর
পিএম আবাস যোজনার সুবিধাভোগী এন. সুব্বুলক্ষ্মীর একটি চিঠি প্রধানমন্ত্রী সকলের সঙ্গে ভাগ করে নিয়েছেন
নয়াদিল্লি, ১২ এপ্রিল, ২০২৩
প্রধানমন্ত্রী শ্রী নরেন্দ্র মোদী পিএম আবাস যোজনার সুবিধাভোগী এন. সুব্বুলক্ষ্মীর মর্মস্পর্শী একটি চিঠি সকলের সঙ্গে ভাগ করে নিয়েছেন। এই চিঠিতে শ্রীমতী সুব্বুলক্ষ্মী পিএম আবাস যোজনায় বাড়ি পাওয়ার পর তাঁর আনন্দের কথা জানিয়েছেন। শ্রী মোদী জানান, তিনি নতুন দিল্লিতে প্রসার ভারতীর বোর্ডের প্রাক্তন সদস্য শ্রী সি আর কেশবন-এর বাড়িতে যান। শ্রী কেশবন তাঁর হাতে শ্রীমতী সুব্বুলক্ষ্মীর চিঠিটি তুলে দেন। তিনি শ্রী কেশবনের বাড়িতে রাঁধুনির কাজ করতেন। ওই চিঠিতে মাদুরাইবাসী শ্রীমতী সুব্বুলক্ষ্মী তাঁর বাড়ির কয়েকটি ছবি পাঠিয়েছেন। সেইসঙ্গে তাঁর কৃতজ্ঞতা ও আশীর্বাদ জানান।
এক ট্যুইট বার্তায় প্রধানমন্ত্রী বলেছেন;
“আজ আমার @crkesavan-এর সঙ্গে সাক্ষাৎ হয়েছে। তিনি তাঁর বাড়ির রাঁধুনি এন. সুব্বুলক্ষ্মীজির মর্মস্পর্শী একটি চিঠি আমার হাতে তুলে দেন। মাদুরাইবাসী এন. সুব্বুলক্ষ্মীজি আর্থিক সমস্যা সহ নানা চ্যালেঞ্জের সম্মুখীন হয়েছেন। পিএম আবাস যোজনায় বাড়ির জন্য তিনি সফলভাবে আবেদন করেন।”
“ওই চিঠিতে এন. সুব্বুলক্ষ্মীজি তাঁর বাড়ির ছবি পাঠিয়েছেন। কিভাবে এই বাড়ি তাঁর জীবনে মর্যাদা ও সম্মান নিয়ে এসেছে তিনি চিঠিতে তার উল্লেখ করেন। বাড়ির ছবির সঙ্গে তিনি তাঁর কৃতজ্ঞতা ও আশীর্বাদ জানিয়েছেন। এই রকম আশীর্বাদ বিপুল শক্তির উৎস।”
“পিএম আবাস যোজনার জন্য এন. সুব্বুলক্ষ্মীজির মতো অগণিত মানুষের জীবনযাত্রায় পরিবর্তন এসেছে। একটি বাড়ি তাঁদের জীবনে গুণগত পরিবর্তন এনেছে। এই প্রকল্পের কারণে মহিলাদের ক্ষমতায়ন হয়েছে।”
PG/CB/NS
(